
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Liptovský Mikuláš 9P/55/2024 5624201672 22. 05. 2024 Mgr. Slavomíra Mlynarčíková ECLI:SK:OSLM:2024:5624201672.2
ROZSUDOK V MENE SLOVENSKEJ REPUBLIKY Okresný súd Liptovský Mikuláš sudkyňou Mgr. Slavomírou Mlynarčíkovou vo veci starostlivosti súdu o maloleté deti: 1. maloletá (matka) A. B. C. D. E. F. G. F. H. I. , nar. XX. XX. XXXX, prihlásená k trvalému pobytu J. XXXX/XX, K. B., zastúpená kolíznym opatrovníkom Mestom Liptovský Mikuláš, so sídlom Štúrova 1989/41, Liptovský Mikuláš, IČO: 00 315 524, dieťa rodičov: K. B., D. L., nar. XX. XX. XXXX, prihlásená k trvalému pobytu J. XXXX/XX, K. B. a M. B., nar. XX. X. XXXX, prihlásený k trvalému pobytu J. XXXX/XX, K. B.; 2. dieťa maloletej matky A. B. C. D. E. F. G. , nar. X. X. XXXX, prihlásený k trvalému pobytu J. XXXX/XX, K. B., zastúpený kolíznym opatrovníkom Úradom práce, sociálnych vecí a rodiny Liptovský Mikuláš, so sídlom M. M. Hodžu 1784/30, Liptovský Mikuláš, IČO: 30 794 536, dieťa maloletej matky A. B., nar. XX. XX. XXXX, prihlásená k trvalému pobytu J. XXXX/XX, K. B. a otca neuvedeného v rodnom liste, v konaní o priznanie rodičovských práv a povinností k osobnej starostlivosti o maloleté dieťa maloletému rodičovi a o ustanovenie poručníka maloletému dieťaťu, takto rozhodol: I. Súd u s t a n o v u j e maloletému A. B., nar. X. X. XXXX poručníčku K. B., nar. XX. XX. XXXX, ktorá j e p o v i n n á z a b e z p e č o v a ť jeho výchovu a osobne sa o maloletého s t a r a ť, z a s t u p o v a ť ho a s p r a v o v a ť jeho majetok v bežných veciach. II. Poručník j e p o v i n n ý p o d á v a ť súdu správy o maloletom dieťati dvakrát ročne, vždy k 30. 6. a 31. 12. každého kalendárneho roka. III. Rozhodnutie poručníka o každej podstatnej veci týkajúcej sa maloletého dieťaťa vyžaduje schválenie súdu. IV. Žiaden z účastníkov n e m á n á r o k na náhradu trov konania. Poučenie: Proti tomuto rozsudku možno podať odvolanie v lehote 15 dní od jeho doručenia na Okresnom súde Liptovský Mikuláš, v počte vyhotovení pre každého účastníka a súd. Odvolanie môže podať účastník, v neprospech ktorého bolo rozhodnutie vydané. O odvolaní rozhodne Krajský súd v Žiline. Popri všeobecných náležitostiach je potrebné v odvolaní uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť tým, že a) neboli splnené procesné podmienky, b) súd nesprávnym procesným postupom znemožnil účastníkovi, aby uskutočňoval jemu patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd,
d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) rozhodnutie súdu prvej inštancie vychádza z nesprávneho právneho posúdenia veci. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Ak povinný dobrovoľne nesplní, čo mu ukladá vykonateľné rozhodnutie na peňažné plnenie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti v znení neskorších predpisov, alebo návrh na nariadenie výkonu rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému podľa § 370 a nasl. CMP. Rozsudok neobsahuje písomné odôvodnenie, lebo bol vyhlásený za prítomnosti všetkých účastníkov alebo ich zástupcov a osoby oprávnené podať odvolanie sa vzdali práva podať odvolanie ( § 221 písm. a/, §368 CSP, § 2 ods. 1, CMP).

